# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC TEHNO FOREST SRL**, cu sediul în com. lespezi, sat Heci, Judeţul Iasi, , înregistrată la APM Suceava cu nr. 5011/24.06.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 1.07.2016, că proiectul ***Exploatarea agregatelor minerale de râu din perimetrul Probota amonte*** propus a fi amplasat în oraşul Dolhasca, jud. Suceava şi com. Lespezi, jud. Iaşi nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Conform criteriilor de selecţie din anexa 3 la HG. Nr 445/2009:

**1.Caracteristicile proiectului**

a)mărimea proiectului

Lucrările propuse constau în:

- Perimetrul *Probota amonte* este situat în extravilanul orasului Dolhasca, județul Suceava și a comunei Lespezi, județul Iași, în albia râului Siret, pe malul drept.

Suprafaţa totală a perimetrului de exploatare este de 48.500 mp, din care 30.371 mp pe raza orașului Dolhasca, județul Suceava și 18.129 mp pe raza comunei Lespezi, județul Iași.

- Accesul în perimetru se face pe un drum de exploatare aflat pe malul stâng al râului Siret, până la staţia de sortare, iar de aici cu ieşire la DJ 208 Paşcani-Dolhasca. Accesul de pe malul stâng la perimetrul de pe malul drept se va face cu traversarea unei căi provizorii de acces format din 6 tuburi din beton cu Φ 1500 mmşi L= 4 m. La debite medii şi mari, cât şi la finalizarea lucrărilor de exploatare, tuburile vor fi scoase din albie.

- Perimetrul de exploatare are formă poligonală cu suprafaţa de 48.500 mp, L= 1000 m, lmed= 48 m.

- Exploatarea se va face din aval spre amonte, în lungul cursului râului Siret, în fâşii paralele cu râul, prin retragere către malul drept, în condiţii de corecţie şi regularizare a cursului de apă. Adâncimea maximă de exploatare va fi de 5,20 m, iar adâncimea medie de 3,05 m, fără a coborî sub cota talvegului natural al râului.

- Pilieri de siguranţă:- pe toată lungimea perimetrului de exploatare se va păstra o distanţă de 20 m faşî de malul stâng al râului Siret.

b) *cumularea cu alte proiecte* – nu este cazul.

c) *utilizarea resurselor naturale*: se vor extrage agregate minerale de râu;

Mod de asigurare a utilităţilor:

* Nu se utilizează apă în procesul tehnologic sau pentru consum menajer.
* Nu se execută operaţii de sortare a materialului exploatat, nu rezultă ape uzate tehnologice şi menajare.
* Alimentarea cu energie electrică: nu este cazul.
* Alimentarea cu energia termică: nu este cazul.

d) *producţia de deşeuri:* deşeuri menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada lucrărilor de exploatare, zgomotul va fi generat de utilajele şi mijloacele de transport, nefiind afectate zonele locuite;

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: - folosinţa actuală: teren albie minoră a râului Siret, care nu va fi modificată prin implementarea proiectului propus.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* agregate minerale de râu, acumulate ca material aluvionar, cu posibilitate de reacumulare în caz de viituri.

*2.3 capacitatea de absorbţie a mediului, cu atenţie deosebită pentru:*

a) zonele umede – lucrările propuse sunt în bazinul hidrografic Siret, în albia minoră a râului Siret;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în în extravilanul localităţilor, fără a afecta areale locuite.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările de exploatare agregate minerale de râu nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

a). Proiectul **“Balastiera Probota amonte”** va servi la decolmatarea şi reprofilarea albiei minore a râului Siret, mărirea secţiunii de scurgere şi îndepărtarea cursului de apă de eroziunea malului drept.

b). respectarea prevederilor Avizului de Gospodărire a Apelor, emis de către Administraţia Naţională „Apele Române” Administraţia Bazinală de Apă Siret Bacău.

d). Gestionarea deşeurilor rezultate în conformitate cu Legea nr. 211/2011 privind regimul deşeurilor şi H.G. nr. 856/2002, privind evidenta gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările şi completările aduse de <LLNK 12007 210 20 301 0 38>H.G. nr. 210/2007.

e). La punerea în funcţiune a obiectivului aferent proiectului aveţi obligaţia de a solicita şi de a obţine autorizaţie de mediu, conform prevederilor Ordin M.M.D.D. nr. 1798/2007.

**Dispoziţii finale:**

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu Întocmit**